Receptōw na moczka je tyla,1 co zortōw2 piwa abo modeli szczewikōw3 (nojważniysze to do kołżdego znojś odpowiednie porównanie 😉 ). Kołżdo4 familia5 sie bez lata wyrobiōła6 swoja tradycja, a nastympne pokolynia dokłołdały7 do ni8 swoje składniki. Moja Ōłma9 robiōła jōm yno ze suszōnych śliwkōw, jabek i gruszek. Moja Muter dołożōła do tego figi i daktyle. Kedyjś robiyli to na wywarze ze warzyw abo nawet na łebach10 łod karpia, dzisiej pryndzy na ciymnym piwie. Jako bydzie11 moczka za 100 lołt12? Tego niy wiy żołdyn.13
Co potrza?
po 10 dkg suszōnych: śliwek (choć jōł żech ich doł akurat 20 dkg, bo te wyndzōne śliwki miały taki fajny arōmat), jabek, gruszek,moreli, figōw, daktyli
10 dkg mandli14 (płatki abo jake inksze15– nojważniyjsze, żeby bōły obrane)
10 dkg rodzynek
15-25 dkg piernika do moczki (jak takego niy mołcie, to mogecie dac tyż normalnych piernikōw- bez nadziynia!)
0,5 litra ciymnego piwa (takego bezalkoholowego), co to Ōłma gołdała16 na nie malcbir17
1 citrōłna18
Suszōne owoce (bez rodzynek) wciepcie19 do gorka, zalyjcie wodōm i trocha powarzcie20, żeby fajnie zmiynkły. Piernik pokrejcie21 i zalyjcie piwym. Jak już owoce bydōm uwarzōne, to je przecedźcie- ale niy wylywejcie tego wywaru, bo go przeca22 tyż bydymy23 używać- i pokrejcie na małe kōnski24. Kedy25 te jabka i gruszki miały pestki abo i szypułki, te je wykrejcie i wytrzajście.26 Potyn wciepcie te suszōne owoce nazod27 do wywaru, dodejcie piernik ze piwym, rodzynki, mandle i wszystko powarzcie razym. Keby Wōm to bōło za mało słodke, to dejcie28 tam trocha cukru. Jak już sie wszysko fajnie wymiyszo, to na kōniec wyciście tam sok ze jednyj citrōłny i fertich. Przijymnego świyntowania i smacznego 🙂
1tyle
2rodzajów
3butów
4każda
5rodzina
6wypracowała
7dokładały
8niej
9babcia
10głowach
11będzie
12lat
13nikt
14migdałów
15inne
16mówiła
17niem. Malzbier- piwo słodowe
18cytryna
19wrzućcie
20pogotujcie
21pokrójcie
22przecież
23będziemy
24kawałki
25gdyby
26wyrzućcie
27z powrotem
28dodajcie
szl_Latn szl_Latn szl_Latn szl_Latn szl_Latn szl_Latn pol_Latn sun_Latn szl_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn hau_Latn szl_Latn pol_Latn nus_Latn pol_Latn taq_Latn pol_Latn pol_Latn pol_Latn tuk_Latn pol_Latn ltg_Latn bos_Latn pol_Latn pol_Latn pol_Latn pol_Latn pol_Latn pol_Latn bos_Latn